HSS se oglasio priopćenjem u kojem su kazali da ''alibi za loše srpanjske turističke rezultate Vlada još jednom traži u vremenskim (ne)prilikama, uporno u javnost plasirajući statističke podatke umjesto konkretnih mjera''.

- Resorno ministarstvo ponovno se tako zabavlja statistikom umjesto strategijom. Usred smo turističke sezone, koja nam se ponovno događa. Nema programa razvoja turizma u kontinentalnoj Hrvatskoj koji bi mogao upotpuniti prihode od turizma kad na Jadranu nestane sunca. Umjesto da ministar gleda u nebo, čeka sunce i plaća kojekakve skupe studije o razvoju turizma Horwathu i partnerima, neka radi programe koji će pokrenuti turizam u turistički neiskorištenim dijelovima. Ili možda da to napravi Hrvatska turistička zajednica, ali onda nam zasebno ministarstvo stvarno ne treba. Kao ni mnoga druga - navodi HSS.

Smatraju kako je jedan od razloga stagnacije zemlje zasigurno i državna administracija. Dodaju da je u njoj ''previše interesa, ministara, skupih automobila i kartica''.

- Hrvatski građani to više ne mogu i ne trebaju plaćati - navodi na kraju priopćenja HSS.

>> Petir: Ako je Monsanto htio pomoći, trebao je donirati novac

>> Turizam: Zaradimo po stanovniku 750 € više od Španjolaca i Grka